**PRAVILA DELOVANJA KLUBA DOBROTNIKOV ZAVODA ANTONA MARTINA SLOMŠKA**

**I. SPLOŠNE DOLOČBE**

**1. člen**

Ime kluba je KLUB dobrotnikov Zavoda Antona Martina Slomška

Krajše ime kluba je Klub ZAMS.

Sedež kluba je na Vrbanski c.30, 2000 Maribor.

**2. člen**

Klub ZAMS predstavlja prostovoljno dobrodelno združenje dobrotnikov Zavoda Antona Martina Slomška.

**3. člen**

Delo kluba je javno.

Klub lahko sodeluje z drugimi organizacijami, zvezami in klubi s podobno dejavnostjo in cilji na vertikalni in horizontalni ravni v Republiki Sloveniji ali izven nje.

Klub obvešča svoje člane:

- preko spletne strani kluba in po elektronski pošti

- na druge načine.

**II. NAMEN, CILJI IN DEJAVNOSTI KLUBA**

**4. člen**

Namen Kluba je gmotno in moralno podpiranje delovanja Zavoda Antona Martina Slomška in njegovih enot. Člani kluba imajo na podlagi članske izkaznice in številke možnost uveljavljati določen popust pri uslugah, ki jih nudijo enote Zavoda.

Dejavnosti kluba so namenjene:

* članom kluba,
* poslovnim partnerjem,
* širšemu družbenemu okolju.

Aktivnosti kluba so organiziranje kulturnih, družabnih ter športnih srečanj članov na lokalnem, nacionalnem in mednarodnem nivoju.

**III. ČLANSTVO**

**5. člen**

Član kluba lahko postane vsakdo, ki je sprejel obvezo da letno donira na račun Zavoda 100 EUR-ov. Članstvo v klubu je prostovoljno.

Kdor želi postati član kluba, se lahko včlani s prijavnico oz. pristopno izjavo fizično ali na spletni strani v kateri pisno izrazi željo postati član kluba.

Član kluba lahko postane pod enakimi pogoji tudi tuj državljan.

**6. člen**

Pravice članov so:

- da so seznanjeni s programom in poslovanjem kluba ter vsemi dogodki in ugodnostmi.

Dolžnosti članov so:

- da s svojim delom prispevajo k uresničevanju ciljev in nalog kluba,

- da dajejo klubu informacije, ki so potrebne za izvajanje skupno dogovorjenih nalog,

- da varujejo ugled kluba.

**7. člen**

Članstvo v klubu preneha:

- s prostovoljnim izstopom, če poda pisno izjavo o izstopu

- z neplačevanjem dogovorjene letne donacije

- s smrtjo.

**IV. PREDSEDNIK KLUBA**

**8. člen**

Klub ima predsednika kluba. Predsednik kluba je lahko oseba, ki s svojim znanjem, delom in ugledom močno pripomore k nadaljnjemu širjenju poslanstva kluba.

Predsednik kluba zastopa in predstavlja klub v širši javnosti.

Mandatna doba predsednika kluba je 4 leta. Delo predsednika je prostovoljno.

Predsednika kluba imenuje Upravni odbor Zavoda Antona Martina Slomška, kateremu tudi predsednik odgovarja za svoje delo.

**9. člen**

**V. TAJNIK KLUBA**

Za opravljanje strokovno - tehničnega in administrativnega dela skrbi tajnik kluba, ki ga imenuje direktor Zavoda AMS.

**10. člen**

**VI. KONČNE DOLOČBE**

Ta Pravila je sprejel Upravni odbor Zavoda AMS. Pravila začnejo veljati na dan objave na spletni strani Zavoda.

UO Zavoda AMS je pravila sprejel na svoji izredni seji 6.09.2019